У аповесці Муштук і папканазванай так па знойдзенаму муштуку і папцы з пратаколамі допытаў брата № 17643 ярка выявілася здольнасць Янкі Брыля праз субектыўна-асабісгае, індывідуальнае выходзіць на агульначалавечыя праблемы, усенароднае адчуваць праз сваіх. Менавіта асабістая далучанасць да народнай трагедыі дазваляе пісьменніку глыбока і балюча ўсвядоміць яе сэнс, па-мастацку праўдзіва ўвасобіць у слова. І ад свайго, ад роднага ідучы, я неяк бачу, нібы ўяўляю мноства тых, каго не бачыў, не ведаў, я намагаюся адчуць іх жывымі, у невыносных пакутах. З яшчэ большай безліччу іхніх семяў, таксама ж ахвяр, пакутнікаў — пранікнёна і шчыра гаворыць Янка Брыль, стоячы над брацкай магілай бязвінна закатаваных сталінскіх ахвяр, у тым ліку амаль напаўлегендарнага свайго старэйшага брата Валодзі, з якім спалучаліся яго юнацкія спадзяванні і мары. 